એશ્ટને ગત વર્ષે જૂની દિલ્હી તેમજ જામા મસ્જિદના વિસ્તારોમાં જૉબ્સ ફિલ્મનું શૂટિંગ કર્યુ હતું. તેમણે જણાવ્યું કે ફિલ્મમાં ભારતીય સંસ્કૃતિને બતાવવી મહત્વની બાબત હતી. એક નિવેદનમાં એશ્ટન કચરે જણાવ્યું - અમે લોકોની રહેણી-કરણી જોઇએ છીએ અને એવું અનુભવવા લાગીએ છીએ કે લોકો પોતાના સહજ જ્ઞાનના આધારે રહી રહ્યાં છે. તેઓ તે પ્રકારના લોકો છે કે જેઓ મગજ કરતાં હૃદયથી વધુ વિચારે છે અને મને લાગે છે કે ફિલ્મમાં તેનો સમાવેશ કરવું મહત્વનુ હતું અને તે બહુ સારૂં પણ હતું.